ഇരട്ടി വാക്സിന് ശേഖരിക്കാം സ്വന്തം ലേഖിക കോഴിക്കോട് മഹാമാരിക്കാലത്തിന് അനുയോജ്യമാംവിധം ഇരട്ടി വാക്സിന് ശേഖരണ ശേഷിയുള്ള പുതിയ കേന്ദ്രം. വാക് ഇന് ഫ്രീസറും വാക് ഇന് കൂളറുമടക്കം ആധുനിക ഉപകരണങ്ങള്, വിശാലമായി കെട്ടിട സൗകര്യം. മലബാറിലെ വാക്സിന് വിതരണ നടപടികളെ ത്വരിതപ്പെടുത്തുംവിധം മുഖംമാറിയ മേഖലാ വാക്സിന് സംഭരണ കേന്ദ്രം പ്രവൃത്തിപഥത്തിലേക്ക്. മലപ്പുറം, കോഴിക്കോട്, വയനാട്, കണ്ണൂര്, കാസര്കോട് ജില്ലകളിലേക്കുള്ള വാക്സിനും കുടുംബാരാേഗ്യത്തിനായുള്ള മരുന്നും അനുബന്ധ സാധന സാമഗ്രികളും ശേഖരിക്കാനുള്ള കേന്ദ്രമാണിത്. ബ്രിട്ടീഷ് ഭരണകാലത്ത് നിര്മിച്ച മലാപ്പറമ്ബിലെ ചെറിയ കെട്ടിടത്തില് അസൗകര്യങ്ങളോടെ പ്രവര്ത്തിച്ച റീജ്യണല് ഫാമിലി വെല്ഫെയര് സ്റ്റോറാണ് പുത്തന് ഇരുനില കെട്ടിടത്തിലേക്ക് മാറുന്നത്. ദിവസങ്ങള്ക്ക് മുമ്ബ് മന്ത്രി വീണാ ജോര്ജ് കേന്ദ്രം ഉദ്ഘാടനംചെയ്തിരുന്നു. പഴയ കെട്ടിടത്തില് 16 ക്യൂബിക് മീറ്റര് വ്യാപ്തമുള്ള വാക് ഇന് കൂളറും ചെറിയ ഫ്രീസറും 300 ലിറ്റര് ശേഷിയുള്ള ഐഎല്ആറുമാണുണ്ടായിരുന്നത്. തൊട്ടടുത്തുണ്ടാക്കിയ കെട്ടിടത്തില് പുതുതായി 32 ക്യൂബിക് മീറ്റര് കൂളറാണ് എത്തിച്ചത്. പുറമെ 20 ക്യൂബിക് മീറ്ററുള്ള ഫ്രീസറും ഉടന് ലഭ്യമാക്കും. ഇതോടെ ഇരട്ടിയിലധികം വാക്സിന് ശേഖരിക്കാനാവും. വാക്സിന് നാടിന്റെ മുക്കിലും മൂലയിലും എത്തിക്കേണ്ടതിനാല് ദ്രുതഗതിയിലാണ് ആരോഗ്യ വകുപ്പ് നടപടി കൈക്കൊണ്ടത്. 2018 19 ല് അനുവദിച്ച 3.6 കോടി രൂപ ഉപയോഗിച്ചായിരുന്നു നിര്മാണം. പഴയ കെട്ടിടത്തിനോട് ചേര്ന്ന് മൂന്ന് വര്ഷം മുമ്ബ് മറ്റൊരു കെട്ടിടംകൂടി നിര്മിച്ചുവെങ്കിലും അസൗകര്യം പരിഹരിക്കപ്പെട്ടിരുന്നില്ല. സമീപത്തെ ക്വാര്ട്ടേഴ്സുകളിലടക്കം ഉപകരണങ്ങളും മരുന്നുകളും സൂക്ഷിക്കേണ്ട സ്ഥിതിയായിരുന്നു. പുതിയ കെട്ടിടത്തില് വാക്സിന് അണ്പാക്കിങ് ഏരിയ, ഡ്രൈ സ്റ്റോറേജ് ഏരിയ, എക്യുപ്മെന്റ് വര്ക്ക്ഷോപ്പ് തുടങ്ങി ഓരോന്നിനും പ്രത്യേകം മുറികളുണ്ട്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ദേശീയപാത വികസനം : നഷ്ടപരിഹാരത്തില്നിന്ന് നികുതി ഈടാക്കാന് കേന്ദ്രം നടപടി തുടങ്ങി അറസ്റ്റില്ല , കൊലപാതകി മന്ത്രിപുത്രന് പ്രതിഷേധം കനക്കുന്നു വാക്സിനേഷന് പൂര്ത്തിയാക്കാത്തവര്ക്ക് സൗദിയില് ഗാര്ഹിക സമ്ബര്ക്ക വിലക്ക് ഉണര്ന്നു കലാലയം ആദ്യദിനം 75 ശതമാനം വിദ്യാര്ഥികളെത്തി പിസിവി വാക്സിന് വിതരണം തുടങ്ങി